CELEX: 31991R1354
Language: el
Date: 1991-05-24 00:00:00
Title: Κανονισμός (ΕΟΚ) αριθ. 1354/91 του Συμβουλίου της 24ης Μαΐου 1991 για τον καθορισμό της τιμής βάσης και της τιμής αγοράς των κουνουπιδιών για την περίοδο από τις 27 Μαΐου έως τις 16 Ιουνίου 1991

Avis juridique important

|

31991R1354

Κανονισμός (ΕΟΚ) αριθ. 1354/91 του Συμβουλίου της 24ης Μαΐου 1991 για τον καθορισμό της τιμής βάσης και της τιμής αγοράς των κουνουπιδιών για την περίοδο από τις 27 Μαΐου έως τις 16 Ιουνίου 1991  

Επίσημη Εφημερίδα αριθ. L 130 της 25/05/1991 σ. 0002 - 0003

ΚΑΝΟΝΙΣΜΟΣ ( ΕΟΚ ) αριθ . 1354/91 ΤΟΥ ΣΥΜΒΟΥΛΙΟΥ  της 24ης Μαΐου 1991  για τον καθορισμό της τιμής βάσης και της τιμής αγοράς των κουνουπιδιών για την περίοδο από τις 27 Μαΐου έως τις 16 Ιουνίου 1991ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 1 και το άρθρο 234 παράγραφος 2,  τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 16 παράγραφος 1,  την πρόταση της Επιτροπής,  τη γνώμη του Ευρωπαϊκού Κοινοβουλίου ( 3 ),  Εκτιμώντας :  ότι, σύμφωνα με το άρθρο 16 παράγραφος 1 του κανονισμού ( ΕΟΚ ) αριθ . 1035/72, πρέπει να καθορίζεται, για καθένα από τα προϊόντα που απαριθμούνται στο παράρτημα ΙΙ του εν λόγω κανονισμού και για κάθε περίοδο εμπορίας, τιμή βάσης και τιμή αγοράς - ότι η  εμπορία των κουνουπιδιών που συγκομίζονται κατά τη διάρκεια μιας συγκεκριμμένης περιόδου παραγωγής κλιμακώνεται από το Μάιο μέχρι τον Απρίλιο του επομένου έτους -  ότι ο κανονισμός ( ΕΟΚ ) αριθ . 1081/91 της Επιτροπής της 26ης Απριλίου 1991 περί συντηρητικών μέτρων στον τομέα των οπωροκηπευτικών, όσον αφορά τα κουνουπίδια, για την περίοδο από την 1η έως τις 26 Μαΐου 1991 ( 4 ), καθορίζει τις τιμές με τις οποίες  πραγματοποιούνται, κατά την εν λόγω περίοδο, οι πράξεις παρέμβασης που προβλέπονται στα άρθρα 15 και 19 του κανονισμού ( ΕΟΚ ) αριθ . 1035/72 -  ότι, για να εξασφαλισθεί η συνέχεια των τιμών των κουνουπιδιών, είναι επομένως ανάγκη να καθοριστεί η τιμή βάσης και η τιμή αγοράς αυτού του προϊόντος για την περίοδο από τις 27 Μαΐου έως τις 16 Ιουνίου 1991, εν αναμονή αποφάσεως για την περίοδο  1991/92 -  ότι, για την Ισπανία και την Πορτογαλία, η εφαρμογή του άρθρου 148 παράγραφος 1 και του άρθρου 285 παράγραφος 1 της πράξης προσχώρησης, οδηγεί σε επίπεδα τιμών διαφορετικά από τα επίπεδα των κοινών τιμών - ότι, δυνάμει των άρθρων 149 και 285 της εν λόγω  πράξης, οι ισπανικές και οι πορτογαλικές τιμές πρέπει να προσεγγίζουν τις κοινές τιμές στην αρχή της περιόδου εμπορίας - ότι τα κριτήρια που προβλέπονται για την προσέγγιση αυτή οδηγούν στον καθορισμό των τιμών βάσης και αγοράς οι οποίες πρέπει να  ισχύουν σ' αυτά τα δύο κράτη μέλη, στα επίπεδα που αναφέρονται κατωτέρω,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  1 . Για την περίοδο από τις 27 έως τις 31 Μαΐου 1991, η τιμή βάσης και η τιμή αγοράς των κουνουπιδιών, εκφρασμένες σε Ecu ανά 100 χιλιόγραμμα καθαρού βάρους, καθορίζονται ως εξής :  - τιμή βάσης : 25,50 στην Ισπανία, 27,66 στην Πορτογαλία και 30,91 στα άλλα κράτη μέλη,  - τιμή αγοράς : 11,08 στην Ισπανία, 12,05 στην Πορτογαλία και 13,45 στα άλλα κράτη μέλη .  2 . Για την περίοδο από την 1η έως τις 16 Ιουνίου 1991, η τιμή βάσης και η τιμή αγοράς των κουνουπιδιών, εκφρασμένες σε Ecu ανά 100 χιλιόγραμμα καθαρού βάρους, καθορίζονται ως εξής :  - τιμή βάσης : 20,99 στην Ισπανία, 21,67 στην Πορτογαλία και 24,92 στα άλλα κράτη μέλη,  - τιμή αγοράς : 9,09 στην Ισπανία, 9,40 στην Πορτογαλία και 10,80 στα άλλα κράτη μέλη .  3 . Τα ποσά που προβλέπονται στις παραγράφους 1 και 2 αναφέρονται στα κουνουπίδια "με φύλλα κομμένα σε στεφάνι", ποιοτικής κατηγορίας Ι, και παρουσιάζονται σε συσκευασία .  Στα ποσά αυτά δεν περιλαμβάνονται οι επιπτώσεις του κόστους της συσκευασίας στην οποία παρουσιάζεται το προϊόν.  Άρθρο 2  Ο παρών κανονισμός αρχίζει να ισχύει στις 27 Μαΐου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 24 Μαΐου 1991 . Για το Συμβούλιο  Ο Πρόεδρος  R . STEICHEN  ( 1 ) ΕΕ αριθ . L 118 της 20 . 5 . 1972, σ . 1 . ( 2 ) ΕΕ αριθ . L 375 της 31 . 12 . 1990, σ . 17 . ( 3 ) Γνώμη που διατυπώθηκε στις 16 Μαΐου 1991 ( δεν έχει ακόμη δημοσιευθεί στην Επίσημη Εφημερίδα ). ( 4 ) ΕΕ αριθ . L 108 της 30 . 4 . 1991, σ . 27 .